Tinitus a interakcie
Dobrý deň.
Môj problém je, hučanie v ušiach. Užívam už dlhšiu dobu lieky : Norvasc a Geroprostan. Mohol by som popri týchto liekoch užívať aj Aurecon Ring stop ?
Ďakujem za odpoveď.
Dobrý deň.
Ďakujeme za Vašu otázku.
Aurecon Ring stop obsahuje, okrem iného, taktiež ľubovník bodkovaný a valeriánu lekársku, u ktorých bol preukázaný interakčný potenciál. Pri súčasnom užívaní s liekom Norvasc hrozí riziko ovplyvnenia jeho účinku. Samovoľná kombinácia sa preto neodporúča. Počas užívania lieku Norvasc však bol pozorovaný výskyt tinitu. Z tohto dôvodu odporúčam o jeho výskyte upovedomiť predovšetkým predpisujúceho lekára, ktorý zváži prípadnú súvislosť s užívaním lieku a zvolí ďalší postup.
Prajem pekný zvyšok dňa.
S pozdravom
Mgr. Barbora Bičanovská